

































































Uvod 


Ova balans mašina je dvostranog tipa sa mekim osloncima. Pokazije položaj (ugao) i 
veličinu debalasa obe strane odjednom. Za merenje vibracija rotrora i upravljanje 
mašinom, koristi se android tablet 7". 

Oba oslonca su podešljiva po visni i širini i imaju sa gornje strane pritiskivač koji 
sprečava skakutanje rotora. Takođe postoje i aksijalni graničnici koj sprečavaju 
šetanje rotora uzduž njegove ose. 

Priprema rotora 

Na kolektor rotora se nalepi bela traka širine 8-10 mm. Na ovu traku se nalepi crna 
markica veličine 8-10x5-8 mm. Na osovini ne srne biti oštećenja kako na mestu 
oslonca, tako i na čelu osovine jer unosi grešku u radu. Ukoliko ne može da se izbegne 
oštećenje, potrebno je da se na mesto kugličnih ležajeva navuku unutrašnji prstenovi 
od odgovarajućih kugličnih ležajeva. 

Izbor korekcije (popravke debalansa) 

Izbor se vrši tasterom označenim sa " + " iliKada je na tasteru znak onada se 
popravka debalansa radi skidanjem materijala (bušenje, glodanje), a kada je znak 
"+", onda se poravka radi dodavanjem materijala (balans masa, klinovi). Kod rada sa 
skidanjem mase, strelica koja pokazuje položaj je crvena, a koda dodavanja mase je 
zelena. 

Postupak balansiranja 

Postaviti rotor na oslonce, nivelisati i postaviti aksijalne graničnike. Namestiti polugu 
optičkog sistema na približno sredinu trake na kolektoru na udaljenosti 5-15 mm. 
Zatim namestiti pogon tako da kaiš ide približno sredino rotora. Pritisnuti taster 
označen sa "START" i tasterima sa strelicama podesiti broj obrtaja (3000 - 3200 
o/min) (slika br. 2). Kada bude postignuta brzina, mašina počinje merenje i zaustavlja 
motor. Zatim počinje obrada izmerenih podataka (slika 3.). U donjem srednje delu 
displeja pojavljuje se odbrojavanje od 3 do 0. To su faze obrade rezultata. Ukoliko su 
zelene, podaci su ispravni rezultat će biti tačan. Ukoliko je neki od brojeva crven (slika 
4.), Postoji greška u podacima i treba ponoviti merenje. Sada možemo da pristupimo 
smanjenju debalansa. Prvo treba raditi na strani koja pokazuje veći debalans. Zatim 
se vraća rotor na mesto i ponovo startuje. Ukoliko je potrebno, korigovati brzinu i 
sačekati kraj merenja. Na osnovu rezultata pristupamo daljem smanjenju debalansa. 
Za rotore ispod 0.5 kg smatra se da su dobri ako je amplituda manja od 8.0, a za veće 
ako je manje od 12.0. Takodje rezultat je predtavljen i bojom. Zelene i žute cifre 
označavaju dobar rezulta, a narandžaste i crvena loš (slika 5.). 

Određivanje položaja debalansa 

Na slikama rotora je belom strelicom označen nulti položaji (crna markica na traci). 
Kada se motor zaustavi, uzmemo rotor u ruku i za odredjivanje ugla desne strane 
okrenemo kolektor prema sebi, ali da je crna markica gore. Tada "nanišanimo" rotrom 
ka desnoj slici (da se nulti položaj na slici poklopi sa crnom markicom na kolektoru) i 
prenesemo ugao crvene / zelene strelice na rotor. Za levu stranu rotor okrenemo tako 
da ka levoj slici bude okrenut kolektor i opet prenesemo ugao. Ugao je takodje dat i 
brojčano u stepenima. On ide od nultog položaja u smeru kazaljke na satu. 

Indikatori 

Ugornjem levom uglu je indikator punjenja. Zelena boja znači da je tablet na 
punjenju, a crvena da nije. U gornjem desnom uglu je indikator baterije. Dole levo je 
stanje blueetooth konekcije. Crveno - nema konekcije, žuto - konekcija je u toku i 
zeleno konekcija je ostvarena. Dole desno je konekcija sa hardverom. Značenje boja 
je isto. 

Napomene 

Bluetooth konekcija sa mernom elektronikom se može sam resetovati u slučaju 
sledećih grešaka: 

- broj obrtaja nije podešen u roku od 20s (ponovo startovati i podesiti broj obrtaja) 

- optika nije dobro postavljena (bolje podesiti optiku i ponovo startovati) 

- greška u podacima (ponoviti merenje) 

Pre prvog startovanja mašine po uključenju i posle rešeta hardvera, obavezno 
sačekati da bluetooth status bude plav, a status hardvera zelen. 

Kada je mašina isključena, tablet je na bateriji u standby-u. Kada mašina je uljučena 
tablet se puni. Ukoliko se mašina duže ne koristi, dobro je isključiti tablet. To se radi 
kroz rupicu na gornjoj strani kutije. Uključuje se na isti način. Posle uključenja 
potrebno je da se softver je pokrene klikom na ikonu "A BAL". 

Ukoliko dodje do situacije da softver ne prima komande, može se resetovati dodirom 
na donji levi šraf na displeju. 

